ລມຕ ຕ່າງປະເທດ ສະຫະລັດ ຈະຢ້ຽມຢາມ ສປປ ລາວ ຄັ້ງປະຫວັດສາດ (ວີດີໂອ)
ທ່ານນາງ Clinton ມີໝາຍກຳນົດ ຢ້ຽມຢາມ ຫຼາຍໆປະເທດ ໃນເອເຊຍຕາເວັນອອກ ແລະຈະເດີນທາງໄປເຖິງ ນະຄອນຫລວງວຽງຈັນ ໃນມື້ວັນພຸດ ອາທິດໜ້າ.
ທ່ານນາງ Hillary Clinton ລັດຖະມົນຕີການຕ່າງປະເທດສະຫະລັດເດີນທາງໄປຍັງກຸງປາຣີ ແລະຫຼັງຈາກນັ້ນ ກໍຈະເດີນທາງຕໍ່ ໄປຢ້ຽມຢາມເຂດເອເຊຍຕາເວັນອອກ ເພື່ອເຂົ້າຮ່ວມກອງ ປະຊຸມກ່ຽວກັບຊີເຣຍແລະອັຟການິສຖານ ກ່ອນຈະຢ້ຽມຢາມ ສປປ ລາວຄັ້ງປະຫວັດສາດ ທ່ານນາງ Clinton ໄດ້ເດີນທາງໄປເຖິງກຸງປາຣີໃນວັນພະຫັດ ວານນີ້ ບ່ອນທີ່ທ່ານນາງເຂົ້າ ຮ່ວມກອງປະຊຸມເພື່ອນມິດຂອງປະຊາຊົນຊາວຊີເຣຍ ຄັ້ງທີ 3 ຊຶ່ງເປັນກຸ່ມປະເທດທີ່ຕິດຕໍ່ປະ ສານງານໂດຍຫວັງວ່າ ຈະພົບຊ່ອງທາງແກ້ໄຂຕໍ່ບັນຫາຄວາມຮຸນແຮງຢູ່ໃນຊີເຣຍ ກະຊວງ ການຕ່າງປະເທດສະຫະລັດກ່າວວ່າ ທ່ານນາງໄດ້ປຶກສາຫາລືກັບພວກຄູ່ຮ່ວມງານໃນການ ເອົາບາດກ້າວຕ່າງໆ ເພື່ອເພີ່ມຄວາມກົດດັນ ຕໍ່ປະທານາທິບໍດີຊີເຣຍ ທ່ານ Bashar al- Assad ແລະສະໜັບສະໜຸນການດຳເນີນຄວາມພະຍາຍາມຂອງນາໆຊາດ ເພື່ອຍຸຕິຄວາມ ຮຸນແຮງ ແລະຈັດໃຫ້ມີການໂອນອຳນາດທາງການເມືອງ ຢູ່ໃນຊີເຣຍ ນອກນັ້ນແລ້ວຍັງເປັນທີ່ຄາດກັນວ່າທ່ານນາງຈະໄດ້ປຶກສາຫາລືກ່ຽວກັບຄວາມວິຕົກກັງວົນ ອື່ນໆ ກັບພວກຜູ້ນຳຂອງຝຣັ່ງ ແລະປະທານາທິບໍດີປາແລສຕາຍນ໌ ທ່ານ Mahmoud Ab- bas ເລື່ອງຄວາມສຳພັນກັບອິສຣາແອລ ຈາກນັ້ນ ລັດຖະມົນຕີການຕ່າງປະເທດ Clinton ກໍຈະເດີນທາງໄປຍັງກຸງໂຕກຽວ ເພື່ອເຂົ້າ ຮ່ວມກອງປະຊຸມກ່ຽວກັບອັຟການິສຖານບ່ອນທີ່ທ່ານນາງຈະໃຫ້ການຢືນຢັນອີກຄັ້ງນຶ່ງເຖິງ ຄວາມໝາຍໝັ້ນອັນຍືນຍາວຂອງສະຫະລັດຕໍ່ປະຊາຊົນອັຟການິສຖານ ບ່ອນຢຸດແວ່ຂັ້ນຕໍ່ໄປ ໃນການຢ້ຽມຢາມ ຂອງທ່ານນາງ ແມ່ນຮວມທັງປະເທດມົງໂກເລຍ ໃນ ວັນທີ 9 ກໍລະກົດ ປະເທດຫວຽດນາມນຶ່ງມື້ຫຼັງຈາກນັ້ນແລະໃນມື້ວັນພຸດສັບປະດາໜ້າທ່ານ ນາງຈະເດີນທາງໄປເຖິງນະຄອນຫຼວງວຽງຈັນ ຂອງລາວ ເຮັດໃຫ້ທ່ານນາງ ເປັນລັດຖະມົນຕີ ການຕ່າງປະເທດສະຫະລັດຄົນທຳອິດ ເດີນທາງໄປຢ້ຽມຢາມລາວ ໃນຮອບ 57 ປີ ລັດຖະມົນຕີການຕ່າງປະເທດ Clinton ມີກຳນົດ ຈະພົບປະກັບທ່ານທອງສິງ ທຳມະວົງ ນາ ຍົກລັດຖະມົນຕີຂອງລາວແລະພວກເຈົ້າໜ້າທີ່ອະວຸໂສຄົນອື່ນໆເພື່ອປຶກສາຫາລືກ່ຽວກັບບັນ ຫາຕ່າງໆ ລະຫວ່າງສອງຝ່າຍ ແລະບັນຫາລະດັບພູມີພາກ ຮວມທັງຂໍ້ລິເລີ່ມເຂດລຸ່ມແມ່ນໍ້າ ຂອງ ແລະຄວາມພະຍາຍາມເພື່ອຮວມໂຕຂອງສະມາຄົມອາຊ່ຽນ ເບີ່ງວີດີໂອກ່ຽວຂ້ອງ